armvectores/hy_wikipedia_2023 huggingface dataset:
Կաասիկսաառե

Կաասիկսաառե (էստ․՝ Kaasiksaare), գյուղ Էստոնիայի Լյաենե-Վիրումաա նահանգի Լաեկվեռե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քլիվլենդ Չարջ

«Քլիվլենդ Չարջ» (անգլ.՝ Cleveland Charge), ամերիկյան պրոֆեսիոնալ բասկետբոլային ակումբ, որը գտնվում է ԱՄՆ Օհայո նահանգի Կլիվլենդ քաղաքում և հանդես գալիս NBA Ջի լիգայի արևելյան դիվիզիայում։ Տնային հանդիպումները թիմն անցկացնում է Կլիվլենդի կենտրոնում գտնվող «Ուոլշտայն Սենթր» կոչվող մարզապալատում։ 
Հանդիսանում է Բասկետբոլի ազգային ասոցիացիայի «Կլիվլենդ Կավալիերսի» սեփականությունը և կրտսեր ակումբը (ֆերմա ակումբ)։


== Ծանոթագրություններ ==


== Արտաքին հղումներ ==
Պաշտոնական կայք
Սանտ Ալեսիո Սիկուլո

Սանտ Ալեսիո Սիկուլո (իտալերեն՝  Sant'Alessio Siculo)՝ կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1335 մարդ, բնակչության խտությունը կազմում է 223 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ +39 0942։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 751036
Էլեկտրոնային հասցե՝ sindaco@comune.santalessiosiculo.me.it
Գլխավոր կայք՝ http://www.comune.santalessiosiculo.me.it/index.htm


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիսոգուբովկա (գյուղ, Կոնոտոպի շրջան)

Լիսոգուբովկա (ուկրաիներեն՝ Лисогубівка), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 1687 թվականին։
2001 թվականի տվյալներով Լիսոգուբովկա գյուղում բնակվում էր 102 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փակ շրջան (ֆիլմ)

Փակ շրջան (ֆր.՝ Le Premier cercle, անգլ.՝ Inside Ring), կինոֆիլմ, դրամատիկ թրիլեր, ռեժիսոր Լոռան Տյուել (Laurent Tuel)։ Համաշխարհային պրեմիերան եղել է 2009 թվականի մարտի 11-ին (Ռուսաստանում - 2009 թվականի ապրիլի 30-ին)
1978 թվականին ռեժիսոր Ջուլիանո Մոնտալդոյի համանուն (բնօրինակ անվանումը Circuito Chiuso) առեղծվածային-հոգեբանական թրիլերը (Hottabuch TV) հեռարձակվել է ԽՍՀՄ հեռուստաալիքներով։


== Բովանդակություն ==
Մալաքյանների ընտանիքը ծագումով Հայաստանից է։ Նրանք ցեղասպանությունից փախչելով Ֆրանսիայի հարավ՝ դարձել են գանգստերական բանդայի պարագլուխ ընտանիք, ղեկավարում են Ֆրանսիայի հարավի հանցագործ աշխարհը։ Կլանի գլուխ կանգնած է կնքահայրը՝ Միլո Մալաքյանը, որը դաժանորեն ղեկավարում է այդ աշխարհը։ Նա որոշում է իր որդուն՝ Անտոնին հանձնել բանդայի ղեկավարումը։ Սակայն տղան երազում է պոկվել այդ աշխարհից։ Նա սիրահարվում է հասարակ մի աղջկա՝ բուժքույր Էլոդիին և երազում է նրա հետ երջանիկ կյանքով ապրել։ Սակայն մաֆիայի ղեկավարներն արդեն արմունկներով արյան մեջ խրված են։ Նրանց հետապնդում է տեսուչ Սոնյեն։ 
Իր երազած երջանկության համար Անտոնը պետք է փախչի ոչ միայն հորից, քանի որ տեսուչ Սոնյեն երդվել է վերացնել Անտոնի հորը, նրա մաֆիոզ կլանը և գտնում է նրանց հետքը։ Գանգսերական վերջին գործողության արդյունքում սպանվում է Անտոնը։ Ֆիլմն ավարտվում է նրա որդու ծնունդով, որին այցելում է Միլո Մալաքյանը, ներկայանալով բուժքույր Էլոդիի հայր։


== Դերերում ==
Ժան Ռենո - Միլո Մալաքյան
Գասպար Ուլիել - Անտոն Մալայան
Վահինա Ջիոկանտե - Էլոդի
Սամի Բուաժիլա - տեսուչ Սոնյե
Ժիզել Կազադսյու - տիկին Մալաքյան


== Ծանոթագրություններ ==


== Արտաքին հղումներ ==
Ultimate Heist (2009) Internet Movie Database կայքում
Notes de Prod. : Le Premier cercle, Entretien avec Jean Reno, 2009
(French) Le Premier cercle at AlloCiné
(French) LE PREMIER CERCLE videos at Canalplus
«Замкнутый круг» (ռուսերեն)։ Վերցված է 2021-09-14  ֆիլմը youtube-ում
Հեսսեն

Հեսսեն (գերմ.՝ Hessen), նահանգ Գերմանիայում, մայրաքաղաքը՝ Վիսբադեն, ամենամեծ քաղաքը՝ Մայնի Ֆրանկֆուրտ։


== Անվանում ==
Անվանումը ստացել է վաղ միջնադարում այստեղ բնակված հեսսեր գերմանական ցեղի անունից։


== Մշակույթ ==


=== Կրոն ===
2013 թվականի Հեսենում քրիստոնյաների թիվ 40% է, մեծամասնությունը բողոքականներ են, որոնք պատկանում են Ավետարանական եկեղեցուն, իսկ 25%-ը դավանում են Հռոմի կաթոլիկ եկեղեցուն։ Մյուս քրիստոնյաները կազմել են 2%։ Մնացած մեկ երկրորդը մուսուլմաններ են։


== Երթևեկություն և տրանսպորտ ==
Հեսսեն ունի լավագույն տրասպորտային ցանցերից մեկը Եվրոպայում։ Տրանս-Եվրոպական և Գերմանական մայրուղիներն ամենախոշորներից մեկն է Եվրոպայում։ Մայնի Ֆրանկֆուրտ օդանավակայանը Գերմանիայի խոշորագույն և Եվրոպայի երրորդ խոշորագույն օդանավակայանն է Լոնդոնի Հեաթրովից և Փարիզի Շառլ դը Գոլից հետո։


== Մահապատիժ ==
Հեսսենի սահմանադրությունը գրվել է 1946 թվականին, և հոդված 21-ը թույլատրում է օգտագործել մահապատիժ։ Սակայն Գերմանիայում մահապատժի օգտագործման օրենքը արգելվել է 1949 թ։ Դաշնային Grundgesetz (հիմնական օրենքով), որը փոխարինում է բոլոր պետական օրենքները, ինչպիսիք են, Հեսսենի սահմանադրությունը։


=== Հանրային քննարկումներ Հեսսենում ===
Կան դեռ քննարկումներ Հեսսենի սահամնադրությունից 21-րդ հոդվածը հեռացնելու մասին։ Որոշ մարդիկ կարծում են որ, 21-րդ հոդվածը Հեսսենի սահմանադրությանը պետք չէ և պետք է հեռացվի քանի որ մահապատիժ չկա։


== Տես նաև ==
Պորտալ:Հեսսեն
Գերմանիա
Գերմանիայի վարչական բաժանում


== Ծանոթագրություններ ==


== Արտաքին հղումներ ==
Հեսսենի Պաշտոնական կայք
«Հեսսեն» Կաթոլիկ հանրագիտարանում
Հեսսենի աշխարահգրական քարտեզ
Կուբրակովո (գյուղ, Բուրինի շրջան)

Կուբրակովո (ուկրաիներեն՝ Кубракове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Կուբրակովո գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Ագնեսայի կղզի

Սուրբ Ագնեսայի կղզի (անգլերեն՝ St. Agnes, կելտերեն՝ Aganas), Սիլլի կղզիների բնակեցված ամենահարավային կղզին է։ Այն կղզեխմբի ամենքիչ բնակչություն ունեցող կղզին է։


== Կառուցվածքը և բնակչությունը ==
Լինելով կղզեխմբի ամենաքիչ բնակեցված կղզին, այն 2001 թվականի տվյալներով ուներ ընդամենը 73 բնակիչ։ Կղզու տարածքը կազմում է 148 հեկտար տարածք։ Իրեն ամենամոտ Գուգ կղզուն Սուրբ Ագնեսայի կղզին միանում է բնական, ավազե, ջրի մեջ մտած կամրջով։
Սուրբ Ագնեսայի կղզին Սիլլի կղզիներից միակն է, որը չունի հյուրանոց, սակայն կան հյուրանոցատիպ քոթեջներ։ Կղզում կան տարբեր խանութներ, սրճարան և գինետուն (որոնք փակվում են ձմռանը)։
Այս կղզու ամենահայտնի հուշարձանը փարոսն է։ Այն կառուցվել է 1680 թվականին։ Այլ հուշարձաններից է Կանգնած Քարը որը բնական է։ Կղզում կա Սուրբ Ագնեսայի եկեղեցին։
Կարպիս Սուրենյան

Կարպիս Հովհաննեսի Սուրենյան (Սարկավագյան) (օգոստոսի 21, 1925(1925-08-21), Աթենք, Հունաստան - հոկտեմբերի 5, 2011(2011-10-05), Երևան, Հայաստան), հայ արձակագիր, թարգմանիչ։ ԽՍՀՄ գրողների միության անդամ 1955 թվականից։


== Կենսագրություն ==
1945 թվականին ավարտել է Կիպրոսի Մելքոնյան կրթական հաստատությունը, 1967 թվականին՝ Մոսկվայի Մաքսիմ Գորկու անվան գրականության ինստիտուտը։ 1946 թվականին ներգաղթել է Խորհրդային Հայաստան։ 1946-1958 թվականներին աշխատել է որպես Հայաստանի պետական երգչախմբի երգիչ։ 1958-1959 թվականներին աշխատել է «Սովետական արվեստ» ամսագրում։ 1959-1961 թվականներին սովորել է Մոսկվայի գրական բարձրագույն դասընթացներում։ 1947-1958 թվականներին երգել է Հայաստանի պետական երգչախմբում։ 1961-1966 թվականներին՝ եղել է «Սովետական արվեստ» ամսագրի երաժշտական բաժնի վարիչ։


== Աշխատություններ ==
Հրատարակվել են Սուրենյանի «Մաքուր ձեռքեր» (1959), «Բնիկ ո՞րտեղացի եք» (1969), «Արևորդիներ» (1979), «Ոգու ամրոցներ» (1982) վիպակների, պատմվածքների, էսսեների ժողովածուները։ «Արևորդիներ» վիպակ-էսսեում, որի յուրօրինակ հերոսներն են Մարտիրոս Սարյանն ու Ավետիք Իսահակյանը, շոշափված է հայրենադարձության թեման։ Սուրենյանի էսսեները հատկանշվում են քնարա-փիլիսոփայական շնչով ու ոճով։ Գրել է «Դոստոևսկու մեծ հոգսը և մեծ նորարարությունը» էսսե-ուսումնասիրությունը։ Թարգմանել է Ֆ. Դոստոևսկու «Կարամազով եղբայրներ» վեպը, Ջ․ Գոլսուորսիի «Ֆորսայթների պատմությունը» վիպաշարը, Վիլյամ Սարոյանի պատմվածքներից («Պատերազմ է հայտարարվել», 1963)։


== Օրագրություն ==
Պատանի հասակից Սուրենյանը օրագիր է պահել, որը հրատարակվել է նրա կյանքի վերջին տարիներին երկու հատորով («Սարգիս Խաչենց» հրատարակչություն, 2005 և 2007]թթ․)։ Օրագրությունը արտահայտում է նրա վաղ մանկությունը Աթենքում, պատանեկանությունը՝ Կիպրոսում և երկրորդ աշխարհամարտից հետո՝ կյանքը Խորհրդային Հայաստանում։ Ընդհանուր առմամբ ընդգրկում է գրեթե 60 տարվա ժամանակահատված։


== Երկեր ==
Մաքուր ձեռքեր (պատմվծքներ), Երևան, Հայպետհրատ, 1959։
Բնիկ որտեղացի եք (էսսեներ), Երևան, «Հայաստան», 1969։
Արևորդիներ, Երևան, «Սովետական գրող», 1979, 330։
Ոգու ամրոցներ։ Սովետական գրող, 1982, 512 էջ։
Հին պատմություն։ (Վիպակ և էսսեներ)։ Ազգ, 1999, 315 էջ։
Դոստոևսկու գաղտնիքը։ ՀԳՄ հրատարակչություն, 2007, 224 էջ։
Որագիր։ 1943-2001։ Սարգիս Խաչենց, 2005։


=== Թարգմանություններ (ռուսերենից և անգլերենից) ===
Սարոյան Վ., Պատերազմ է հայտարարվել, Հայպետհրատ, 1963։
Դոստոևսկի, Կարամազով եղբայրներ, հ. 1, Երևան, «Հայաստան», 1970, 544 էջ։
Դոստոևսկի, Կարամազով եղբայրներ, հ. 2, Երևան, «Հայաստան», 1970, 696 էջ։
Գոլսուորդի Ջոն, Ֆորսայթների պատմությունը, հ. 1, Երևան, «Հայաստան», 1975, 510 էջ։
Գոլսուորդի Ջոն, Ֆորսայթների պատմությունը, հ. 2, Երևան, «Սովետական գրող», 1977, 740 էջ։
Գոլսուորդի Ջոն, Ֆորսայթների պատմությունը, հ. 3, Երևան, «Սովետական գրող», 1979, 712 էջ։
Գոլսուորդի Ջոն, Ֆորսայթների պատմությունը, հ. 4 Երևան, «Սովետական գրող», 1980, 424 էջ։


== Մրցանակներ ==
Եղիշե Չարենցի անվան մրցանակ, 1982
Մովսես Խորենացու» մեդալ, 2002
«Սուրբ Սահակ-Սուրբ Մեսրոպ» շքանշան, 2004


== Ծանոթագրություններ ==
Օթա (գյուղ)

Օթա (վրաց.՝ ოთა), գյուղ Վրաստանում: Գտնվում է Սամցխե-Ջավախք մարզի Ասպինձայի շրջանում:


== Դիրք ==
Գյուղը գտնվում է ծովի մակարդակից 1400 մետր բարձրության վրա։ Շրջկենտրոն Ասպինձայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 324 մարդ:


== Ծանոթագրություններ ==
Չոի Ջին Հյոկ

Չոի Ջին Հյոկ (հանգըլ՝ 최진혁, իսկական անունը՝ Կիմ Թե Հո (հանգըլ՝ 김태호), փետրվարի 9, 1986(1986-02-09), Մոկփո, Հարավային Ջոլա, Հարավային Կորեա), հարավկորեացի դերասան։ Նրան ավելի մեծ ճանաչում են բերել «Ժառանգները», «Դատապարտված քեզ սիրել», «Գու ընտանիքի գիրքը», «Շտապ օգնության բժիշկները» և «Հարսնացուն և նախապաշարմունքները» դորամաներում (հեռուստասերիալ) խաղացած դերերը։


== Գործունեություն ==
Կիմ Թե Հոն սկսել է իր դերասանական կարիերան 2006 թվականին, երբ արժանացավ Գրան պրի մրցանակի KBS հեռուստաընկերության տաղանդի մրցույթի ժամանակ։ 2010 թվականին նա սկսել է ներկայանալ իր բեմական անունով՝ Չոի Ջին Հյոկ՝ նկարահանվելով «Ամեն ինչ կարգին է, հայրիկի աղջիկ» հեռուստասերիալում, որտեղ նա մարմնավորել է իր առաջին գլխավոր դերը։ Նա նաև նկարահանվել է «Ինձ անհրաժեշտ է սիրավեպ» ռոմանտիկ կատակերգությունում (2011)։
2013 թվականի փետրվարին Չոին բացառիկ պայմանագիր ստորագրեց դերասան Յանգ Վու Սանգի գործակալության՝ Red Brick House-ի հետ։ Չոին այնուհետև մարմնավորեց կարևոր դեր «Ժառանգները» գերժամանակակից դրամայում։
2014 թվականին նա մարմանվորեց իր գլխավոր դերը «Շտապ օգնության բժիշկները» ռոմանտիկ կատակերգությունում։ Այնուհետև Չոին վերադարձավ հեռուստատեսություն «Դատապարտված քեզ սիրել» հեռուստասերիալով, որից հետո նկարահանվեց «Հարսնացուն և նախապաշարմունքները» հեռուստասերիալում։


== Անձնական կյանքը ==
2011 թվականին Ջին Հյոկը սկսել է ժամադրվել դերասանուհի Սոն Ըն Սոյի հետ, երբ նրանք հանդիպեցին «Իմ դուստրը ծաղիկ է» հեռուստասերիալի ժամանակ։ Զույգը բաժանվել է 2013 թվականին։


== Ֆիլմագրություն ==


=== Հեռուստասերիալներ ===


=== Ֆիլմերը ===


=== Շոուներ ===


=== Տեսահոլովակ ===


== Սկավառակագրություն ==


== Անվանակարգեր և պարգևներ ==


== Ծանոթագրություններ ==


== Հղումներ ==
Չոի Ջին Հյոկ Թվիթթերում
Choi Jin-hyuk(չաշխատող հղում) at Cyworld
[1] Չոի Ջին Հյոկը Red Brick House Agency կայքում
Choi Jin-hyuk(չաշխատող հղում) at Atree Media
Չոի Ջին Հյոկ Internet Movie Database կայքում
Ախո (այլ կիրառումներ)

Ախո, կարող է վերաբերել՝

Ախո - գյուղ Արևմտյան Հայաստանում, Էրզրումի վիլայեթի Բասենի գավառակում
Ախո - գետակ Ճորոխի ավազանում
Ախո - լեռնագագաթ Արսիան լեռնաշղթայում
Պրելոգ

Պրելոգ (խորվ.՝ Prelog, հունգ.՝ Perlak), քաղաք Խորվաթիայում։ Բնակչությունը կազմում է 4324 մարդ (2011) :


== Ընդհանուր տեղեկություններ ==
Պրելոգը գտնվում է հյուսիսային տարածաշրջանում՝ Խորվաթիայի Դրավա և Մուրա գետերի միջակայքում։ 15 կմ հարավ-արևելք գտնվում է Չակովեց քաղաքը, 25 կմ արևելք՝ Վարաժդին քաղաքը։ 10 կմ հյուսիս-արևելք Հունգարիայի սահմանն է։


== Պատմություն ==
Քաղաքը առաջին անգամ հիշատակվել է 1264 թվականին։ 1334 թվականին կառուցվել է առաջին եկեղեցին։ 1671 թվականին Պյոտր Զրինսկին մեղադրվել է Հաբսբուրգների դեմ դավադրության մեջ և ենթարկվել մահապատժի, ինչն առաջացրել է քաղաքի ժամանակավոր անկման։ Սակայն 18-րդ դարում քաղաքը սկսել է կրկին  աճել։ Այստեղ բացվել է մետաքսի արհեստանոց։ 1753 թվականին Պրելոգում կառուցվել է Սուրբ Հակոբոս տաճարը։
19-րդ դարում քաղաքը անկում է ապրել։ 1941-1945 թվականներին քաղաքը գրավվել է հունգարական բանակի կողմից, այնուհետև ընդգրկվել է Հարավսլավիայի Սոցիալիստական Ֆեդերատիվ Հանրապետության մեջ՝ կորցնելով քաղաքի կարգավիճակը։ 1991 թվականին անկախ մտել է անկախ Խորվաթիայի կազմը։ 1997 թվականին կրկին ստացել է քաղաքի կարգավիճակ և սկսել արագ զարգանալ։
Քաղաքի ժամանակակից տնտեսությունը հիմնված է արդյունաբերության վրա։ Վերջերս աճել է նաև զբոսաշրջության դերը։ Պրելոգի շրջապատը գրավում է մեծ թվով որսորդների և ձկնորսների ուշադրությունը։


== Տեսարժան վայրեր ==
Սուրբ Հակոբոս տաճար - կառուցվել է 1753 թվականին՝ բարոկկո ոճով։


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Աստերոիդների ցանկ (287901-288000)

Աստերոիդների ցանկ (287801-287900)  • Աստերոիդների ցանկ  • Աստերոիդների ցանկ (288001-288100)
 Աստերոիդների ցանկ (287801-287900)  • Աստերոիդների ցանկ  • Աստերոիդների ցանկ (288001-288100)
Իվանովո-Շամշևո (Կագալնիցկի շրջան)

Իվանովո-Շամշևո (ռուս.՝ Иваново-Шамшево), գյուղ Ռուսաստանի Դաշնության Ռոստովի մարզի Կագալնիցկի շրջանում։ Մտնում է Իվանովո-Շամշևսկի համայնքի կազմի մեջ։
Օկուվա

Օկուվա  (ճապ.՝ 大桑村 'Միյադա-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 234,45 կմ², բնակչությունը՝ 3907 մարդ, իսկ խտությունը 16,66 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 3907 մարդ (2014 թվականի օգոստոսի 1), խտությունը՝ 16,66 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Գոռ Գրիգորյան

Գոռ Բաբկենի Գրիգորյան (1990, դեկտեմբերի 26 - 2014, օգոստոսի 1), հայ սպա, զոհվել է օգոստոսի 1-ին․ Ղարաբաղա-ադրբեջանական շփման գծի հյուսիսային հատվածում մարտական հերթապահություն իրականացնելիս։


== Կենսագրություն ==
Գոռ Գրիգորյանը ծնվել է 1990 թվականի դեկտեմբերի 26-ին Արմավիրի մարզի Ջանֆիդա գյուղում։ 2008 թվականին ավարտել է տեղի միջնակարգ դպրոցը, եվ նույն տարում ընդունվել է ՀՀ Վազգեն Սարգսյանի անվան ռազմական ինստիտուտ։ Ավարտելով ռազմական ինստիտուտը՝ 2012 թվականին ստացել է լեյտենանտի կոչում և ծառայությունը սկսել է ԼՂՀ ՊԲ-ում։
Գոռ Բաբկենի Գրիգորյանը զոհվել է 2014 թվականի օգոստոսին ԼՂՀ սահմանի վրա մարտական ծառայության ժամանակ։
Նա ունի մեկ քույր և եղբայր, մայրը ուսուցչուհի է, հայրն էլ հողագործությամբ է զբաղվում։


== Պարգևներ ==
Ծառայության ընթացքում պարգևատրվել է «ՀՀ ԶՈՒ 20-ամյակ» հուշամեդալով և հետմահու՝ Մարտական ծառայության մեդալով։


== Գոռ Գրիգորյանի հուշարձանը ==
Գոռի հիշատակը հավերժացնող հուշաքար է տեղադրվել հայրենի գյուղում՝ ընկերների կողմից։ «Արմավիրի մարզի երիտասարդական նախաձեռնությունների կենտրոն» ՀԿ-ն ՀՀ նախագահի գործընկեր կազմակերպության՝ Հայաստանի երիտասարդական հիմնադրամի հայտարարած դրամաշնորհային մրցույթի շրջանակներում իրականացրեց «Կյանք՝ հանուն կյանքի» ծրագիրը և Գոռի ծննդավայրում տեղադրվեց նրա կիսանդրին։


== Ծանոթագրություններ ==


== Արտաքին հղումներ ==
Գոռ Գրիգորյանի մասին պատմող ֆիլմ, «Կյանք հանուն կյանքի»
Մայքլ Արլեն

Մայքլ Արլեն (Տիգրան Սարգսի Գույումճյան, նոյեմբերի 16, 1895(1895-11-16)[…], Ռուսե, Բուլղարիա - հունիսի 23, 1956(1956-06-23)[…], Նյու Յորք, Նյու Յորք, ԱՄՆ), սփյուռքահայ անգլիագիր գրող։ Նրա գրական վարպետությունը բարձր են գնահատել ամերիկյան արձակի այնպիսի խոշոր դեմքեր, ինչպիսիք են Սքոթ Ֆիցջերալդը և Էռնեստ Հեմինգուեյը, ինչպես նաև՝ Վիլյամ Սարոյանը։


== Կենսագրություն ==
Մայքլ Արլենը ծնվել է 1895 թվականի նոյեմբերի 16–ին, Բուլղարիայի Ռուշչուկ (հիմա՝ Ռուսե) քաղաքում։ Նրա նախնիներն անեցիներ էին, որ գաղթել էին Կ. Պոլիս, այնտեղից՝ Բուլղարիա։
1913 թվականին նա մեկնում է Լոնդոն և ուսանում բժշկություն։ 1922 թվականից ընդունում է բրիտանական քաղաքացիություն։
1941 թվականից նա բնակություն է հաստատում ԱՄՆ–ում, ուր տեղափոխվել էր ընտանիքը։ Վախճանվել է 1956 թ. հունիսի 23-ին, Նյու Յորքում։


== Գրական գործունեություն ==
1924 թվականին լույս է տեսնում նրա «Կանաչ գլխարկը» վեպը, որը նրան բերում է համաշխարհային փառք։ Վեպն արժանանում է մի քանի հրատարակության, թարգմանվում աշխարհի տարբեր լեզուներով։ Վեպը նաև բեմադրվել է ու էկրանավորվել։
«Կանաչ գլխարկը» մի սիրո պատմություն է։ Սիրող երիտասարդները ժամանակի բարոյական կաշկանդումների պայմաններում ստիպված են լինում որոշ ժամանակով հեռանալ իրարից, բայց 11 տարի անց նրանք վերագտնում են իրար։ Վեպում պատկերված է Անգլիայի բարձրաշխարհիկ հանրության կյանքը։ Հերոսուհու բարոյական կերպարը երկար տարիներ չափանիշ էր արևմտյան երիտասարդության համար։


== Ստեղծագործությունների ցանկ ==
«Լոնդոնյան արկածախնդրություն» (1920)
«Կանաչ գլխարկը» վեպ (1924)
«Տղամարդիկ երկար չեն սիրում կանանց» վեպ (1931)
«Թռչող հոլանդացին» վեպ (1989)շարունակելի


== Կարդացեք նաև ==
Գ. Նժդեհ «Բաց նամակ Մայքլ Արլէնին» ([1], էջ 461)
Վիլյամ Սարոյան «A՝ Առլենի համար, Հայաստանի համար» ([2](չաշխատող հղում))


== Ծանոթագրություններ ==


== Արտաքին հղումներ ==
Մայքլ Արլենի դիմապատկերները Archived 2008-11-21 at the Wayback Machine. Լոնդոնի ազգային պատկերասրահում
Ահաբեկչություն Նյու Յորքում (2017)

Նյու Յորքի ահաբեկչությունը տեղի է ունեցել 2017 թվականի հոկտեմբերի 31-ին տեղի ժամանակով մոտ ժամը 15։05-ին, երբ ազգությամբ ուզբեկ 29-ամյա Սայֆուլլո Սաիպովը Ստորին Մանհեթենում փիքափով մեծ արագությամբ դուրս է եկել հեծանվորդների համար նախատեսված ճանապարհ և վթարի ենթարկել անցորդներին։ Հեծանվորդների ճանապարհով անցնելով մոտ 1.5 կմ՝ փիքափը բախվել է դպրոցական ավտոբուսի, որը տեղափոխելուց է եղել հաշմանդամ երեխաների։ Ահաբեկիչը, «Ալլահու Ակբար» գոռալով, դուրս է եկել ավտոմեքենայից․ ոստիկանությունը վիրավորել է վերջինիս որովայնի շրջանում և ձերբակալել։ Ահաբեկչության հետևանքով զոհվել է 8 մարդ, վնասվածքներ ստացել նվազագույնը 12 անձ, այդ թվում՝ 2 երեխա։


== Ահաբեկչություն ==
2017 թվականի հոկտեմբերի 31-ին ժամը մոտ 14։00-ին Սաիպովը Փասեյք քաղաքում (Նյու Ջերսի, մտնում է Նյու Յորք մերձքաղաքային շրջանի մեջ) ավտոմեքենա է վարձակալել և ժամանել Մանհեթեն։ Ժամը 15։05-ին դուրս է եկել գետի երկայնքով ձգվող հեծանվորդների համար նախատեսված ճանապարհ և վթարի ենթարկել մարդկանց։ Զոհվել է 8 մարդ (այդ թվում՝ 5 զբոսաշրջիկ Արգենտինայից և 1 բելգիացի)։ Անցնելով մոտ 1.5 կմ՝ թեքվել է խաչմերուկից և բախվել դպրոցական ավտոբուսի, որի հետևանքով վնասվածք է ստացել 4 ուղևոր, այդ թվում՝ 2 երեխա։ Բախվելուց հետո նա, «Ալլահու Ակբար» գոռալով, դուրս է եկել ավտոմքենայից։ Ձեռքին ունեցել է փեյնթբոլի և տրավմատիկ զենք։ Ռայան Նեշ անունով մի ոստիկան կրակել է ահաբեկչի վրա՝ վիրավորելով որովայնի շրջանում, որից հետո վերջինիս ձերբակալել են։
Հիվանդանոցում հետաքննիչները հարցաքննել են Սաիպովին։ Հատուկ ծառայությունների աշխատակիցների խոսքերով՝ նա չի զղջացել իր արարքի համար և պարծեցել է, որ հանցագործություն է կատարել։


== Հանցագործ ==
Սայֆուլլո Սաիպովը ԱՄՆ է ներգաղթել 2010 թվականին Տաշքենդից (Ուզբեկստան)։ Սոցիալական կայքերի տվյալներով՝ մինչ ԱՄՆ ժամանելն աշխատել և բնակվել է Օշ (Ղրղզստան) և Վոլոգդա քաղաքներում։ ԱՄՆ է տեղափոխվել գրին քարտ շահելու շնորհիվ։ Սկզբնական շրջանում բնակվել է Օհայոում՝ ծանոթների մոտ։ 2013 թվականին ամուսնացել է ևս Տաշքենդից ներգաղթած մի աղջկա հետ։ Հարսանիքից հետո զույգն ապրել է Օհայոյի Կայահոգա Ֆոլս քաղաքում, որտեղ Սաիպովը գրանցել է փոխադրումներով զբաղվող 2 ընկերություն։ Ավելի ուշ Սաիպովն ընտանիքի հետ տեղափոխվել է Ֆլորիդա, որտեղ բնակվել է Տամպա քաղաքում։ Վերջին մի քանի ամիսները՝ նախքան ահաբեկչությունը, Սաիպովը բնակվել է Փաթերսոնում (Նյու Ջերսի) և Ուբերում աշխատել որպես վարորդ։ 6 ամիսների ընթացքում սպասարկել է ավելի քան 1400 կանչ։ Ընկերությունից տեղեկացրել են, որ նրանից որևէ բողոք չի եղել։ ԱՄՆ-ում Սաիպովը ոչ մի անգամ ենթարկվել քրեական պատասխանատվության և ունեցել է ճանապարհատրանսպորտային կանոնները խախտելու համար ընդամենը 4 տուգանք։
2015 թվականին Սաիպովին հարցաքննել են Ներքին անվտանգության ծառայության գործակալները, քանի որ նրան նկատել էին 2 անձանց հետ, որոնց հետևում էր ահաբեկչության դեմ պայքարի բաժանմունքը։


== Արձագանք ==
Նյու Յորքի քաղաքապետ Բիլ դե Բլազիոն շտապ կազմակերպված մամուլի ասուլիսի ժամանակ տվյալ դեպքն անվանել է «վախկոտ ահաբեկչական գործողություն»։
Նոյեմբերի 1-ին ԱՄՆ նախագահ Դոնալդ Թրամփը խոստացել է դիտարկել Սաիպովին Գուանտանամոյի բանտ ուղարկելու տարբերակը։ Թրամփը նաև քննադատել է գրին քարտ վիճակահանությունը, որն ավելի վաղ առաջարկել էր չեղարկել։


== Ծանոթագրություններ ==
Ջրաշեն (Արարատի մարզ)

Անվան այլ կիրառումների համար տե՛ս՝ Ջրաշեն (այլ կիրառումներ)Ջրաշեն,
գյուղ գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից 16 կմ հյուսիս։


== Պատմություն ==
Գյուղը հիմնադրվել է 1914 թվականին։ Բնակիչների նախնիների մեծ մասը եկել են Պարսկահայաստանից՝ Խոյի և Սալմաստի գավառներից։ Նախկինում ունեցել է Ջրաշեն Ներքին, Ջրաշեն Նոր անվանումները։ Ջրաշեն է վերանվանվել 1950 թվականին։
Գյուղը գտնվում է Արարատյան դաշտում, ծովի մակարդակից ունի 935 մ բարձրություն։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 աստիճան։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 աստիճան, իսկ առավելագույնը՝ 42 աստիճան։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==


== Տնտեսություն ==
Գյուղն ունի 387 տնտեսություն, դպրոց, գրադարան, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 648 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 294 հա։ Ունի պտղատու և խաղողի այգիներ, որոնք համապատասխանաբար կազմում են 77 հա և 80 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային, հացահատիկային, կերային կուլտուրաներ։ Համեմատաբար ընդարձակ մակերես են զբաղեցնում արոտավայրերը՝ շուրջ 172 հա։ Կան խոտհարքեր։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերություն չունի։

		
		
		


== Ծանոթագրություններ ==

Ջրաշեն Archived 2014-09-12 at the Wayback Machine.


== Արտաքին հղումներ ==
Արարատի մարզպետարան Archived 2012-04-13 at the Wayback Machine.
Բլոգ Ջրաշենի մասին
Վլադիմիր Ներկարարյան (տնտեսագետ)

Անվան այլ կիրառումների համար տե՛ս՝ Վլադիմիր Ներկարարյան (այլ կիրառումներ)Վլադիմիր Սմբատի Ներկարարյան (դեկտեմբերի 18, 1928(1928-12-18), Կուրթան, Հայաստան - հուլիսի 11, 1993(1993-07-11), Երևան, Հայաստան), հայ խորհրդային տնտեսագետ։ Տնտեսագիտական գիտությունների դոկտոր (1973), պրոֆեսոր (1975)։ 


== Կենսագրություն ==
1953 թվականին ավարտել է Երևանի պետական համալսարանի տնտեսագիտության ֆակուլտետը։ 1957 թվականից քաղաքատնտեսություն է դասավանդել Երևանի Խաչատուր Աբովյանի անվան հայկական մանկավարժական և Կարլ Մարքսի անվան պոլիտեխնիկական համալսարանում, 1966 թվականից՝ Երևանի պետական համալսարանում։
1960 թվականին պաշտպանել է թեկնածուական, 1972 թվականին` դոկտորական ատենախոսություն «Արտադրողական և անարտադրողական աշխատանք» թեմայով։ 1964 թվականին նրան շնորհվել է դոցենտի, 1975 թվականին` պրոֆեսորի կոչում։ 1975-1979 թվականներին եղել է Երևանի ժողովրդական տնտեսության ինստիտուտի ռեկտոր, 1979 թվականից՝ նույն համալսարանի, իսկ 1981 թվականից՝ Երևանի պետական ճարտարագիտական համալսարանի քաղաքատնտեսության ամբիոնի պրոֆեսոր։ Գիտական աշխատությունները վերաբերում են աշխատանքի արտադրողականության, արտադրողական ու անարտադրողական աշխատանքի, ինչպես նաև սոցիալիզմի ու կապիտալիզմի քաղաքատնտեսության խնդիրներին։


== Պարգևներ և մրցանակներ ==
ՀԽՍՀ ԳԽ պատվոգիր


== Երկեր ==
Աշխատանքի արտադրողականության անշեղ աճման օրենքը, 1959,
Կապիտալիզմի ընդհանուր ճգնաժամի նոր էտապը, 1962,
Արտադրողական և անարտադրողական աշխատանք, 1970,
Ոչ նյութական արտադրության ոլորտի զարգացման սոցիալ-տնտեսական խնդիրները, 1981։


== Ծանոթագրություններ ==
Իլինկա (քաղաքատիպ ավան, Իկրյանինսկի շրջան)

Անվան այլ կիրառումների համար տե՛ս՝ ԻլինկաԻլինկա (ռուս.՝ Ильинка), քաղաքատիպ ավան Ռուսաստանի, Աստրախանի մարզի Իկրյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4694 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թարխանյան (այլ կիրառումներ)

Թարխանյան, հայկական ազգանուն։

Դեննի Թարխանյան, ամերիկահայ քաղաքական գործիչ։
Ջերրի Թարխանյան, ամերիկահայ բասկետբոլի մարզիչ։
Ալեքսանդր Թարխանյան, հայ թարգմանիչ, թատերական գործիչ։
Ռոլանդ Թարխանյան, հայ ֆիզիկոս։
Արթուր Թարխանյան, հայ ճարտարապետ։
Անահիտ Թարխանյան, հայ ճարտարապետ, Արթուր Թարխանյանի դուստրը։
Կուռո Թարխանյան, հայ ազատագրական շարժման գործիչ, Հայաստանի Դեմոկրատական Հանրապետության ԶՈւ հրամանատար։


== Այլ ==
Արամ Թարխանյանց, ռուսաստանյան ռազմական գործիչ, ցարական բանակի սպա։


== Տես նաև ==
Թարխան (այլ կիրառումներ)
Թարխանով (այլ կիրառումներ)
Բելգիայի գետեր

Բելգիայի գետերը կազմում են հանգիստ հոսքով խիտ ջրառատ ցանց։ Առավել նշանակալից գետեր հանդիսանում են՝ Մաասը  իր Սամբրա վտակով Ֆլանդրիայում և Շելդան իր Լիս վտակով Վալոնիայում։ Բելգիայի գետերի մի մասը նավարկելի են։ Առավելագույն ջրհոսքերն ընկնում են տարվա ձմեռային ժամանակահատվածում, որի հետևանքով այդ ընթացքում Ներքին Բելգիայում բավականին հաճախ ջրհեղեղներ են լինում։ Հոսանքների վերահսկման, կարգավորման  համար մի շարք գետերի վրա ստեղծված են ջրանցքների, փականների եւ պոմպակայանների ցանց։


== Առավելապես հզոր գետերի ցանկն ըստ երկարության ==
Բելգիայի առավելապես երկար գետերի ցուցակը։


== Ծանոթագրություններ ==
(2695) Քրիստաբել

(2695) Քրիստաբել (անգլ.՝ Christabel), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,708749 ա. մ., առավելագույնը մոտենում է 2,4971 ա. մ. հեռավորության վրա և հեռանում 2,9204 ա. մ.։ Արեգակի շուրջ մեկ ամբողջական պտույտ է կատարում 1628,36 երկրային օրվա ընթացքում, իր ուղեծրով շարժվելով միջինում 0,221081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2695) Քրիստաբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձայնական դաշտ

Ձայնական դաշտ, տարածության այն տիրույթը, որտեղ տարածվում են ձայնային ալիքները, այսինքն տեղի են ունենում այդ տիրույթը լցնող առաձգական միջավայրի (պինդ, հեղուկ կամ գազային) մասնիկների ձայնային տատանումներ։ Ձայնական դաշտ լրիվ որոշված է, եթե հայտնի է ձայնային ալիքը բնութագրող մեծություններից որևէ մեկի (տատանվող մասնիկի շեղումը հավասարակշռության դիրքից, տատանման արագությունը և այլն) ժամանակային և տարածական փոփոխությունը դաշտի յուրաքանչյուր կետում։ Ձայնական դաշտ հասկացությունը սովորաբար կիրառվում է այն տիրույթների համար, որոնց չափերը ձայնային ալիքի երկարության կարգի են կամ ավելի մեծ։ Էներգետիկ տեսակետից ձայնական դաշտ բնութագրվում է ձայնային էներգիայի խտությամբ, իսկ եթե տեղի ունի էներգիայի փոխանցում՝ ձայնի ինտենսիվությամբ։ Ընդհանուր դեպքում ձայնական դաշտի պատկերը կախված է ոչ միայն ձայնի աղբյուրի հզորությունից և ուղղորդվածությունից, այլև առաձգական միջավայրերի բաժանման մակերևույթի հատկություններից ու դիրքից։ Համասեռ անսահմանափակ միջավայրում ձայնական դաշտ վազող ալիքի դաշտ է։ Փակ շենքերում ձայնական դաշտ կարող է լինել դիֆուզ։ Ձայնական դաշտի չափման համար կիրառվում են միկրոֆոններ, հիղրոֆոններ և ձայնի այլ ընդունիչներ։
Կասերես (ինքնավար պրովինցիա)

Կասերես (իսպ.՝ Provincia de Cáceres), ինքնավար պրովինցիա Իսպանիայի արևմուտքում, Էստրեմադուրայի հյուսիսային մասում։ Սահմանակից է հարավում գտնվող Սալամանկա, Ավիլա, Տոլեդո, Բադախոս ինքնավար պրովինցիաներին, իսկ արևմուտքից՝ Պորտուգալիային։ Որպես պրովինցիա ձևավորվել է 1833 թվականին։ 1229-ին Ալֆոնսո IX-ը նվաճել է այն։
Մայրաքաղաքը Կասերեսն է։ Մյուս քաղաքներն են Պլասենսիան, Նավալմորալ դե լա Մատան և Տրուխիլիոնը։ Վերջինս Ֆրանչեսկո Պիսառոյի ծննդավայրն է։ 2014 թվականի դրությամբ այստեղ բնակվել է 408,703 բնակիչ, որի մեկ քառորդն ապրում է մայրաքաղաքում։ Թագուս գետը անցնում է պրովինցիայի միջով։


== Աշխարհագրություն և տնտեսություն ==

Բացառությամբ հյուսիսային և հարավային հատվածների, մնացած ողջ պրովինցիան բերրի տարածություն է, որն օգտագործվում է գյուղատնտեսության և խոզաբուծության համար։ Հացահատիկները, ծխախոտը, լոլիկը և պղպեղը ամենակարևոր գյուղատնտեսական արտադրատեսակներն են։ Թագուս գետի և նրա վտակների ջրերն օգտագործվում են ոռոգման համար։ Հյուսիսային և հարավային մասերը լեռներ են, որոնք ձևավորում են Կենտրոնական և Տոլեդո լեռները։ Այս տարածքները հարուստ են վայրի բնությունով, և 1979 թվականին Մոնֆրագում ստեղծվել է բնության պարկ։ Գաբրիել Ի Գալանը կառուցել է ամբարտակ Ալագոն գետի վրա՝ իրականացնելու պրովինցիայի իշխանության պահանջները։
Այստեղ կարևոր զբաղմունք է անասնապահությունը։


== Վարչական ստորաբաժանումներ ==
Կասերեսի պրովինցիան բաժանված է 219 մունիցիպալիտետների։ Կան նաև ավանդական շրջաններ ինքնավար պրովինցիաում, ինչպիսիք են Լաս Հուրդեսն ու Լաս Վիլլուերկասը, բայց նրանք չունեն իրավական ճանաչում։ Լաս Հուրդեսը ամենաաղքատ շրջաններից մեկն է եղել Իսպանիայի պատմության մեջ։


== Ծանոթագրություններ ==


== Պատկերասրահ ==

		
		
		
		
		
		
		
		


== Արտաքին հղումներ ==
Cáceres Turismo Archived 2020-11-26 at the Wayback Machine.
Совет провинции
Մորոզովկա (գյուղ, Բալակլեյայի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1800 թվականին։
Չճշտված տվյալներով Մորոզովկա գյուղում բնակվում էր 1 018 մարդ։ Բնակավայրը զբաղեցնում է 1,99 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2497)

Ժողովածու (2497), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2497 թվի տակ։ Ձեռագիրը գրվել է 1637 թվականին Ստեփանոս Դաշտեցի գրիչի կողմից Մսր քաղաքում (Եգիպտոս)։ Գրված է թղթի վրա, որը ունի 15,1x10,5 չափս։ Ձեռագիրը կազմված է 222 թերթից։ Գրված է միասյուն, նոտրգրով։ Պահպանակը ունի 4 էջ, գրված է մագաղաթի վրա՝ եթովպերենով։ Կազմը` կաշի և կաշեպատ տախտակ։ Հիշատակարան գրչի՝ 209բ, հետագայի՝ 144բ (1852թ), կնիք՝ 10բ (Պետրոս վարդապետ)ref>Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 812 — 1636 էջ։</ref>։


== Բովանդակություն ==
Գր․ Տաթևացւոյ Լուծմունք Պարապմանց Կիւրդի, Լուծմունք ի գիրս գրչութեան Արիստակիսի և Գէո8գայ Սկևոացւոյ։
Յովհ․ Թլկուրանցւոյ Մեկնութիւն Արարացոծ (չափ․)։
Վասն ծռաzատկին (Գր․ Վկայասէր, Ստ․ Դաշտեցի)։


== Ծանոթագրություններ ==
Վարվառա Ռիժովա

Վարվառա Ռիժովա (հունվարի 15 (27), 1871, Մոսկվա, Ռուսական կայսրություն - մայիսի 18, 1963(1963-05-18) կամ մայիսի 17, 1963(1963-05-17), Մոսկվա, ԽՍՀՄ), ռուս խորհրդային դերասանուհի։ ԽՍՀՄ ժողովրդական արտիստուհի 1937։ 1893 թվականին ավարտել է Մոսկվայի թատերական ուսումնարանին կից դրամատիկական դասընթացները (Ա․ Լենսկու դասարանը) և ընդունվել Փոքր թատրոնի թատերախումբ։


== Ստեղծագործություններ ==
Ստեղծագործական ուղին սկսել է որպես կատակերգակ դերասանուհի։ 1900-ական թվականների վերջից խաղացել է գլխավորապես բնութագրական դերեր։ Ռիժովայի բարձր վարպետությունը դրսեորվել է ռուսական դասական, հատկապես Ալեքսանդր Օստրովսկու պիեսներում։ Նրա արվեստին բնորոշ էր կենցաղային հավաստիությունը, նուրբ հումորը, անկեղծությունը։


== Դերեր ==
Դերերից են՝ Ֆեկլուշա, Անֆուսա, Ուլիտա (Ա․ Օստրովսկու «Ամպրոպ», «Գայլեր և ոչխարներ», «Անտառ»), Կոմսուհի-տատիկ (Գրիբոյեդովի «Խելքից պատուհաս»), Մարիա (Տրենյովի «Լյուբով Ցարովայա»), Դեմիդենա (Լեոնովի «Արշավանք»)։


== Մրցանակներ ==
ԽՍՀՄ պետական մրցանակ 1943։ Պարգևատրվել է Լենինի 2, Աշխատանքային կարմիր դրոշի շքանշաններով։


== Ծանոթագրություններ ==
Ֆաթալիպեյա

Ֆաթալիպեյա, գյուղ Ելիզավետպոլի նահանգի Զանգեզուրի գավառում, այժմյա Բերձոր քաղաքից 4-5 կմ հարավ, Հագարի գետի ձախ ափին։


== Ծանոթագրություններ ==
Յոշիկանե Միզունո

Յոշիկանե Միզունո (ճապ.՝ 水野 義兼, 1954, Kani, Գիֆու (պրեֆեկտուրա), Ճապոնիա), ճապոնացի աստղագետ, աստերոիդների հայտնաբերող։ Աշխատելով Կանի քաղաքի աստղադիտարանում նա իր գործընկեր Թոշիմասա Ֆուրութայի հետ 1989 թվականից 1993 թվականները հայտնաբերել է 53 աստերոիդ։
Նրա պատվին է անվանվել (4541) Միզունո աստերոիդը։


== Ծանոթագրություններ ==


== Արտաքին հղումներ ==
Մ.թ.ա. 779


== Դեպքեր ==


== Ծնունդներ ==


== Մահեր ==
Կարս (այլ կիրառումներ)

Կարս կարող է վերաբերել.


== Աշխարհագրություն ==
Կարս, փոքր գյուղ Կանադայի Օտավա քաղաքի մոտ։
Կարս, քաղաք Թուրքիայում, պատմական Արևմտյան Հայաստանում։
Կարս, մարզ Թուրքիայի Հանրապետությունում։
Կարս, գյուղ Ադրբեջանական Հանրապետության Խըզիի շրջանում։
Կարս - գետ Հայկական լեռնաշխարհում, Ախուրյանի աջ վտակը


== Պատմություն ==
Կարսի մարզ, Ռուսական կայսրության վարչական միավոր
Կարսի վիլայեթ, Օսմանյան կայսրության վարչական միավոր
Կադըրլու (նախկինում՝ Կարս), քաղաք և շրջան Թուրքիայի Օսմանիե մարզում։
Կարսի թագավորություն, ավատատիրական պետություն 10-11-րդ դարերում


== Տես նաև ==
Կարսի պաշարում
Կարսի պայմանագիր
Տոբիաշ Ֆիգեյրեդու

Տոբիաշ Պերեյրա Ֆիգեյրեդու (պորտ.՝ Tobias Pereira Figueiredo, փետրվարի 2, 1994(1994-02-02), Sátão), պորտուգալացի ֆուտբոլիստ, «Սպորտինգ» ֆուտբոլային ակումբի պաշտպան, որ վարձավճարով հանդես է գալիս «Նասյոնալ» ակումբի կազմում։ Ռիո դե Ժանեյրոյում անցկացվող Օլիմպիական խաղերի մասնակից է։
Տոբիաշի ավագ եղբայրը Կրիշտիանու Ֆիգեյրեդուն է. նա ևս պրոֆեսիոնալ ֆուտբոլիստ է։


== Ակումբային կարիերա ==
Տոբիաշը «Սպորտինգ» ֆուտբոլային կաումբի սան է։ 2014 թվականի սկզբին խաղային պրակտիկա ստանալու համար Մարիուն վարձավճարով տեղափոխվել է իսպանական «Ռեուս Դեպորտիու»։ Փետրվարի 2-ին «Սանտ Անդրեու» ակումբի կազմում նա առաջին անգամ հանդես եկավ Սեգունդա B-ում։ Մարտի 23-ին 1Օլոտա»-ի դեմ խաղում Ֆիգվեյրեդուն իր առաջին գոլը հեղինակեց թիմի կազմում։ Վարձավճարի ժամկետը լրանալուց հետո նա վերադարձավ «Սպորտինգ»։ 2015 թվականի հունվարի 18-ին «Ռիու Ավե»-ի դեմ խաղում Տոբիաշն առաջին անգամ հանդես եկավ Սանգրիշ լիգայում։ Փետրվարի 1-ին «Արոկի» ֆուտբոլային ակումբի դեմ խաղում նա իր առաջին գոլը խփեց «առյուծների» դեմ խաղում։ Նույն թվականին Ֆիգեյրեդուն «Սպորտինգի» կազմում նվաճել է Պորտուգալիայի գավաթը։
2016 թվականի ամռանը նա վարձավճարով տեղափոխվեց «Նասյոնալ» ակումբ։


== Միջազգային կարիերա ==
2013 թվականին Ֆիգեյրեդուն Պորտուգալիայի պատանեկան հավաքականի կազմում մասնակցեց Լիտվայում կայացած Եվրոպայի պատանեկան առաջնությանը։ Առաջնության ժամանակ նա խաղաց ընդդեմ Իսպանիայի պատանեկան հավաքականի, Նիդերլանդների պատանեկան հավաքականի, Լիտվայի պատանեկան հավաքականի և Սերբիայի պատանեկան հավաքականի։ Լիտվացիների դեմ խաղում Տոբիաշը գոլի եհղինակ դարձավ։
2015 թվականին Պորտուգալիայի երիտասարդական հավաքականի կազմում Տոբիաշը Չեխիայում նվաճեց Եվրոպայի երիտասարդական առաջնության արծաթե մեդալները։ Առաջնության ժամանակ նա խաղացել է Գերմանիայի ֆուտբոլի երիտասարդական հավաքականի և Շվեդիայի ֆուտբոլի երիտասարդական հավաքականի դեմ։
2016 թվականին Տոբիաշը Պորտուգալիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարի ժամանակ նա խաղացել է ընդդեմ Արգենտինայի ֆուտբոլի օլիմպիական հավաքականի, Հոնդուրասի ֆուտբոլի օլիմպիական հավաքականի և Գերմանիայի ֆուտբոլի օլիմպիական հավաքականի։ Ֆիգեյրեդուն հոնդուրասցիների դեմ խաղում դարձել է գոլի հեղինակ։


=== Պորտուգալիայի հավաքականի կազմում գոլեր (մինչև 23) ===


== Նվաճումներ ==
Թիմային
 «Սպորտինգ»

Պորտուգալիայի ֆուտբոլի գավաթի մրցանակակիր — 2014/15
Պորտուգալիայի սուպերգավաթի մրցանակակիր — 2015Միջազգային
 Պորտուգալիա (մինչև 20)

2 Եվրոպայի երիտասարդական առաջնություն — 2015


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Կատալինա Թոմաս

Կատալինա Թոմաս (իսպ.՝ Catalina Tomas, անգլ.՝ Catherine Tomas), մայիսի 1, 1531, Վալդեմոսա, Մալյորկա, Balearic Islands, Balearic Islands, Իսպանիա - ապրիլի 5, 1574, Պալմա դե Մալյորկա, Իսպանիա), Հռոմի Կաթոլիկ եկեղեցու տեղական սուրբ, միանձնուհի, միստիկ։ 


== Կենսագրություն ==
Կատալինան եղել է որբ, դաստիարակվել է հորեղբոր տանը (հորական կողմից), որտեղ ունեցել է ծանր մանկություն։ Հորեղբոր տանն աշխատել է որպես սպասուհի և կովարած։ Վաղ դեռահասության տարիքում եղել է հավատացյալ և ցանկացել անցնել կրոնական կյանքի։ 12 տարեկանում դիմել է Սբ․ Մագդալենայի վանք՝ միանձնուհու կյանք վարելու խնդրանքով։ Ստանալով մերժում (որպես մերժման պատճառ նշված էր նրա անչափահասությունը)՝ նստել է քարի վրա, որը պահպանվում է մինչ օրս, և հայտարարել, որ չի իջնի քարի վրայից, քանի դեռ նրան չեն ընդունի մենաստան։ Ավելի ուշ, սուրբը միացել է Պալմա դե Մալյորկայի սուրբ Մարիամ Մագդաղենացու վանքի սուրբ Օգոստինոս Երանելու միանձնուհիների խմբին։
Աղջիկը երազում տեսել է բազմաթիվ հոգևոր երազներ, որոնց ընթացքում նրան երազ են եկել հրեշտակները, Անտոնիո Պադովացին և Եկատերինա Ալեքսանդրիացին։ Կատալինան եղել է միստիկ և մարգարե։ Նա մտել է տրանսի մեջ, երբեմն մի քանի օր, և ինչպես հետո ինքն է ասել՝ կռվել է սև ուժերի դեմ։ Այդպիսի «մարտերից» հետո առաջացած վերքերը բուժել են եղբայրներ Կոսմա և Դամիան սրբերը։ Կյանքի վերջին տարիներին Կատալինան գրեթե միշտ եղել է տրանսի մեջ։ Կարողացել է կանխագուշակել իր մահը։ Սուրբ պաշտպանում է ծովային հիվանդություններից։
Համարվում է Վալդեմոսա քաղաքի պահապանը։ Տեղի բնակիչներն իրենց տան պատերին փակցնում են Կատալինայի կյանքի դրվագները պատկերող կերամիկական պատկերներ։ Նրա տան մոտ կառուցվել է ժամատուն, որն իբր ունի բուժիչ կարողություններ։


== Տոնակատարություններ ==
1792 թվականին Հռոմի Պիոս VI պապի կոնդակով Կատալինա Թոմասը դասվել է սրբերի շարքը, որը կանոնացվել է միայն 1930 թվականին Հռոմի Պիոս XI պապի կողմից։
Սրբերի տոնը նշվում է ամեն տարի ապրիլի 5-ին, իսկ Վալդեմոսայում՝ հուլիսի 27-ին և 28-ին։


== Ծանոթագրություններ ==


== Գրականություն ==
Pere Riutort Mestre: Santa Caterina Tomàs, la santa pagesa, Centro De Pastoral Liturgic, ISBN 84-9805-132-0
Բուրգոս (այլ կիրառումներ)

Բուրգոս, կարող է վերաբերել՝

Բուրգոս - Կաստիլիայի նախկին մայրաքաղաք, մտնում է Բուրգոսի շրջանի մեջ
Բուրգոս - կոմունա Իտալիայում, Սարդինիայի մարզում՝ Սասսարի գավառում
Վրին օ Բուա

Վրին օ Բուա (ֆր.՝ Vrigne-aux-Bois), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 3716 մարդ, բնակչության խտությունը` 164.64 մարդ/կմ²։ Բնակավայրը զբաղեցնում է 22.57 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 11 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2215 աշխատունակ (15-64 տարեկան) բնակիչ, որոնցից ակտիվ էին 1538-ը, իսկ ոչ ակտիվները` 677։ Ակտիվության ցուցանիշը կազմում է 69,4 %։ 1538 աշխատունակ մարդկանցից աշխատել է 1284 անձ (709 տղամարդ և 575 կին)։ Գործազուրկ են եղել 254 անձ (126 տղամարդ և 128 կին)։ 677 անաշխատունակներից 171-ը եղել են աշակերտներ կամ ուսանողներ, 241-ը` թոշակառուներ, իսկ 265-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բայգիլդի

Բայգիլդի (ռուս.՝ Байгильды, բաշկիրերեն՝ Байгилде), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 401 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեն Բաղդիկյան

Բեն Բաղդիկյան (հունվարի 26, 1920(1920-01-26) կամ հունվարի 20, 1920(1920-01-20), Քահրամանմարաշի մարզ, Թուրքիա - մարտի 11, 2016(2016-03-11), Բերկլի, Ալամեդա շրջան, Կալիֆոռնիա, ԱՄՆ), ամերիկահայ քննադատ, պրոֆեսիոնալ լրագրող, մանկավարժ։


== Կենսագրություն ==
Բեն Բաղդիկյանը ծնվել է 1920 թվականինի թուրքական Մարաշ քաղաքում։ Փոքր տարիքում ընտանիքի հետ փրկվել է եղեռնից և հաստատվել Միացյալ Նահանգներում։ Մոր մահից հետո նա տեղափոխվում է մանկատուն։ Երկրորդ համաշխարհային պատերազմի ժամանակ նա զինվորագրվել է ԱՄՆ-ի ռազմաօդային ուժերին՝ ծառայելով մինչև պատերազմի ավարտը։ 1941 թվականից նա սկսել է աշխատել «Morning Union» թերթում։ Միևնույն ժամանակ քննադատական հոդվածներ է գրել լրատվամիջոցների հասցեին։ 1951 թվականից նա թղթակցել է Morning union հանդեսին։ 1960-ական թվականներից աշխատանքի է անցել Վաշինգտոն փոստ պարբերականում։ 1970-ական թվականներից նա պարբերականի գլխավոր խմբագիրն էր։ Միաժամանակ թղթակցել է Նյու Յորք թայմս-ին, Բոստոն գլոբ-ին, Թայմ-ին և էլի մի շարք այլ հանդեսների։ Գրել է գրքեր երկրում տեղի ունեցող սոցիալական գործընթացների մասին։ Հայոց ցեղասպանության 60-րդ տարելիցից հետո նա միացավ Հայկական բարեգործական ընդհանուր միությանը։ Սկսեց հոդվածներ գրել նաև արտերկրում հրատարակվող հայկական պարբերականներում և հաճախել հայկական եկեղեցի։ 1978 թվականից Բաղդիկյանը հրավեր ստացավ դասախոսելու Բերքլիի համալսարանի լրագրության ֆակուլտետում։ 1982 թվականին Բաղդիկյանին շնորհվեց դոկտորի կոչում։ Բադղիկյանի հայտնի աշխատությունները վերահրատարակվել են մի քանի անգամ ու թարգմանվել տարբեր լեզուներով։


== Մրցանակներ ==
Պուլիցերյան մրցանակ
Լրագրության ասպարեզում ամենաճանաչված քննադատ
Ջեյմս Մեդիսոնի անվան մրցանակ
Ամերիկյան գրադարանների ասոցիացիայի մրցանակ


== Ծանոթագրություններ ==


== Աղբյուրներ ==
Հայտնի հայեր՝ Բեն Բաղդիկյան Archived 2016-12-06 at the Wayback Machine.
Մորից Էստերխազի

Մորից Էստերխազի (հունգ.՝ Móric Esterházy, ապրիլի 27, 1881(1881-04-27), Majk, Oroszlány, Կոմարոմ-Էստերգոմ, Հունգարիա - հունիսի 26, 1960(1960-06-26), Վիեննա, Ավստրիա), հունգարացի արիստոկրատ, քաղաքական գործիչ։ Առաջին համաշխարհային պատերազմի տարիներին՝ Իշտվա Տիսայի անկումից հետո մի քանի ամիս եղել է վարչապետ։ Տիսայի պահպանողական ուժերը պարտության են մատնել նրա բարեփոխումների փորձերը, և Էստերխազին արագ հրաժարական է տվել։ Նրան փոխարինել է Շանդոր Վեկերլեի թույլ վարչակազմը։


== Կենսագրություն ==
Մորից Էստերխազին ծնվել է Մայկ (այժմ՝ Օրոսլան) քաղաքում։ Սերում է Էստերխազիների արիստոկրատ ընտանիքից։ 1899-1904 թվականներին սովորել է Բուդապեշտում և Օքսֆորդում։ 1905 թվականից ներգրավել է քաղաքական գործունեության մեջ։ Մինչև Առաջին համաշխարհային պատերազմը կամավոր մեկնել է բանակ, ծառայել է Ռուսաստանի և Սերբիայի ռազմաճակատներում։ 1917 թվականին ուղարկվել է պահեստային ծառայության և նույն տարվա հունիսի 15-ին կայսեր Կառլ I-ի (Հունգարիայի Կառլ IV թագավոր) կողմից նշանակվել Հունգարիայի Թագավորության վարչապետ։ Մորից Էստերխազին եղել է ընտրական համակարգի բարեփոխման կողմնակից։


== Գրականություն ==
Jean-Paul Bled, L'agonie d'une monarchie : Autriche-Hongrie 1914-1920, Paris, Taillandier, 2014, 464 p. (ISBN 979-10-210-0440-5). Document utilisé pour la rédaction de l’article
Max Schiavon, L'Autriche-Hongrie la Première Guerre mondiale : La fin d'un empire, Paris, Éditions SOTECA, 14-18 Éditions, coll. « Les Nations dans la Grande Guerre », 2011, 298 p. (ISBN 978-2-9163-8559-4)
Pierre Renouvin, La Crise européenne et la Première Guerre mondiale, Paris, Presses universitaires de France, coll. « Peuples et civilisations » (no 19), 1962 (réimpr. 1939, 1948, 1969 et 1972) (1re éd. 1934), 779 p. (notice BnF no FRBNF33152114).


== Ծանոթագրություններ ==
Հոգեգալստականներ

Հոգեգալստականներ կամ հիսունականներ, բողոքական ուղղվածության աղանդ, որն առաջացել է ԱՄՆ-ում 19-րդ դարի վերջին - 20-րդ դարի սկզբին։ Անվանումը կապված է Գործք Առաքելոցում հիշվող Հոգեգալստյան (Պենտեկոստեյի) տոնի հետ, երբ Սուրբ Հոգին առաքյալների վրա է իջել Հիսուս Քրիստոսի Հարության հիսուներորդ օրը, որի շնորհիվ նրանք մկրտվել են Սուրբ Հոգով և խոսել տարբեր լեզուներով (տես՝ Գործք Առաքելոց 2:1-8)։ Հայաստանում հետևալ ուսմունքով աղանդ է համարվում «Ավետարանի հավատքի քրիստոնյաների եկեղեցի» աղանդավորական կրոնական կազմակերպությունը։
Չնայած աղանդի անդամներն իրենց համարում են բողոքականներ, բողոքական եկեղեցիները չեն ճանաչում նրանց իբրև ինքնուրույն ճույղ, այլ բողոքական ուղղվածության քայքայիչ պաշտամունք։


== Պատմական աղբյուրներ ==
Պաշտամունքի այս ձևն իր արմատներն ունեցել է հեթանոսական կրոններում։ 1-ին դարի ավարտին՝ հեթանոսությունը լիովին հաղթահարելուն զուգընթաց, գլոսոլալիան իրեն բոլորովին սպառեց քրիստոնեական համայնքներում և միայն 17-19-րդ դարերի երկրորդ կեսերին այն կրկին ի հայտ եկավ բողոքականության միջավայրում։ Նրանք հատուկ նշանակություն են տալիս վկայություններին։ Նրանց բնորոշ են ռացիոնալիզմը և ձևական վարդապետական խորհրդանիշները։ Առանձնահատուկ կարևորություն է տրվում հավատացյալների անձնական բարեպաշտությանը և կրոնական զգացմունքներին։ Այս, ինչպես նաև մյուս շարժումները սկզբնավորվել են Անգլիայում և Ամերիկայում՝ հանգեցնելով նոր կրոնափիլիսոփայական ուղղությունների առաջացմանը։ 1738 թ. Ջորջ Ուայթֆիլդը սկսեց կատարել կանոնավոր ուղևորություններ Ամերիկա՝ արդեն իսկ առկա ռիվայվելիստական գաղութներ։ Բիլլի Գրեյմը 1950-ական թվականներին մեծապես կարևորեց ռիվայվելիստական ավանդույթի մեթոդն ու աստվածաբանությունը։ Նա տվել է ամենախիստ զգացմունքային և հոգեբանական առանձնահատկությունները պահպանելով սակայն, ուղղակի և արդյունավետ քարոզչական, սուրբգրային ուղղվածության հռչակումը, նաև անհատական պատասխանը ամբողջ համայնքին, երաժշտության օգտագործումը, երգերով հանրահավաքները։ Շոտլանդացի Ֆոքսը պնդում էր, որ անմիջապես «լուսավորվելով» Սուրբ Հոգուց, ամեն մարդ իմանում է ամեն անհրաժեշտ բան, և կարիք չունի ո՛չ եկեղեցու, ո՛չ էլ Սուրբ Գրքի։ Անգլիացի քուեյքերները (անգլերեն՝ quake- դող, դողացնել, ցնցվել) հավաքվելով միասին, սպասում էին, որ իրենցից մեկը կհուզավառվի, պայծառություն կստանա ու կսկսի մարգարեանալ։ Համաձայն Ջ.Վեսլի հավատացյալը, արդարացմանը զուգահեռ, պետք է նաև սրբանա իր կյանքի ընթացքում։ Սրա ճյուղավորումներից է հոգեգալստական (պենտեկոստեական) շարժումը որը իրվինգիստներից որդեգրեց պաշտամունքի էքստատիկ արարողակարգը, ինչը հոգեբանական զանազան երևույթներ է առաջ բերում։ Սուրբ Հոգու պարգևներից առանձնացնելով լեզվախոսությունը՝ հոգեգալստականներն այն պարտադիր համարեցին յուրաքանչյուր հավատացյալի համար, որպես Սուրբ Հոգով մկրտված լինելու նշան։ Հիսնականներին հատուկ են երկու հակադիր միտումներ. առավել մեծ միավորումների մեջ միասնանալը և անկախ համայնքներն ու ուղղությունները պահպանելը։ Արդյունքում առկա են համաշխարհային մասշտաբով գործող այնպիսի խոշոր միավորումներ, ինչպիսիք են «Աստծո եկեղեցին» (հիմն. 1903թ.), «Աստծո ասամբլեան» (1914թ.), «Ճշմարիտ Ավետարանի միջազգային եկեղեցին» և այլն, և բազմաթիվ մանր համայնքներ, որոնք տարբերվում են իրենց ուսմունքներով կամ ազգային բազմազանությամբ։


== Տես նաև ==
Ռիվայվելիզմ
Պիետիզմ
Խաչեր (անձնանուն)

Խաչեր, հայկական արական անուն։ Հայերեն խաչ բառի հոգնակին է կամ Խաչերես անվան կրճատ տարբերակը։ Գործածվել է 13-17-րդ դարերում։ Այս անունից է առաջացել Խաչերյան ազգանունը 1839 թվականին։


== Գործածություններ ==
Խաչեր կրոնավոր, խնամակալ էր Կարապետի, ով 1274 թվականին կազմեց մի Աստվածաշունչ Կեսարիայում։
Խաչեր նկարիչ, ով 1294 թվականին ծաղկել է մի Ավետարան Տուրուբերանում, Խելոքի որդի Պռոշի համար։
Խաչեր քահանա, ով Բերկրիում 1307 թվականին ընդօրինակեց մի Ավետարան պարոն Նեքնեքի համար։
Խաչեր, հայր Պողոս քահանայի, ով Փոսի անապատում 1319 թվականին Ստեփանոս գրչին գրել տվեց մի Ավետարան։
Խաչեր, նշանավոր ճարտարապետ, ով 1628 թվականին կառուցել է Կոստանդնուպոլսի Պալաթ թաղի Ս․ Հրեշտակապետ եկեղեցին։
Խաչեր, որպես իգական անուն հիշատակված է 1845 թվականին։


== Ծանոթագրություններ ==
Պուստովոյտովսկի գյուղական խորհուրդ (Ռոմենսկի շրջան)

Անվան այլ կիրառումների համար տե՛ս՝ Պուստովոյտովսկի գյուղական խորհուրդ (այլ կիրառումներ)Պուստովոյտովսկի գյուղական խորհուրդ  (ուկրաիներեն՝ Пустовійтівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Պուստովոյտովսկի գյուղական խորհրդում բնակվում էր 3331 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Խասուբի

Խասուբի, գյուղ Արևմտյան Հայաստանում, Բիթլիսի վիլայեթի Սասունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==